Sanahin zubia

Sanahin zubia () edo Kieviar zubia () Alaverdi herrian dagoen XII. mendeko arku-zubi bat da, Armenia iparraldeko Lori probintzian. Armeniako Erdi Aroko zubien artean zubi aipagarrienetakoa da.

1996an UNESCOk Gizateriaren ondare izendatu zituen Haghpat eta Sanahin monasterioak eta 2000an haiekin batera Sanahin zubia sartu zen, izan ere Sanahin monasteriora iristeko Debet ibaia zeharkatzen duen zubia baita.

 Historia 
Lori Erresumako Vaneni erreginak eraikitzeko agindua eman zuen Abas II.a erregea hil berritan. Ez da ezagutzen zubiaren eraikuntza urte zehatza, baina Abas 1192an hil zenez adituek data hori hartzen dute eraikuntza urtetzat. Vaneni erregina oso aberatsa zen eta haren eskutik eraiki ziren errepide eta zubi ugari Armenian.

Mendeetan zehar ongi mantendu zen zubia baina XIX. mendearen amaiera aldera hainbat berriztatze lan egin ziren, batez ere 1960 arte motor ibilgailuek erabiltzen zutelako. Orduan erabaki zen oinezkoentzako zubia izango zela soilik.

 Egitura 
Arku bakarra du, 18,6 metrotako zabalera eta 13,5 metrotako altuera dituena. Zubiak guztira 60 metrotako luzera du eta 3,3-3,5 metrotako zabalera. Arroilaren alde estuenean eraiki zuten eta ertz biek altuera desberdina dutenez iparraldeko zaian eskailera itxura hartzen du.

Basalto harriz eraiki zen eta kareorez sendotu zuten. Lau lehoi zaindariren eskulturak ere baditu.

 Iruditegia 

 Erreferentziak 

 Kanpo estekak 

Kategoria:XII. mendeko zubiak
Kategoria:Armeniako zubiak
Kategoria:Arku-zubiak
Kategoria:Harrizko zubiak
Kategoria:Gizateriaren Ondarea Armenian